
Εισαγωγή 

Ένα θεατρικὀ έργο είναι δυνατόν να γίνει αντικείµενο μελέτης για την 
πολιτιστική δραστηριότητα µιας εποχής, εφόσον διαθέτει πλούτο στοιχείων και 
ρεαλιστικές απεικονίσεις του κοινωνικού ιστού και του πολιτισμικού γίγνεσθαι. 
Συγγραφείς ανάλογης εμβέλειας µε εκείνη του Π. Χορν, έχουν τη δυνατότητα µε 
την πένα τους να προβάλλουν καταστάσεις και εποχές µε ιδιαίτερο τρόπο. Το 
«φιντανάκι»], είναι ένα απὀ τα θεατρικά έργα, που τα συστατικά τους 
επιτρέπουν µια προσέγγιση στη δραματική θεµατική ενότητα που ονομάστηκε 
«ηθογραφία του μεσοπολέμου»2. 


Ο συγγραφέας Παντελής Χορν 

Ο ΤΠ. Χορν γεννήθηκε στην Τεργέστη το 1881. Ο πατέρας του ήταν Αυστριακός, 
που είχε μεταναστεύσει στην Ελλάδα και διετέλεσε αξιωματικός του Πολεμικού 
Ναυτικού. Ανήκει, µαζί µε τον Τ. Ξενόπουλο και τον Σπύρο Μελά, στους 
σημαντικότερους συγγραφείς της θεατρικής σκηνής, απὀ την πρώτη δεκαετία 
του 20ούὐ αι. µέχρι τον Β᾽ παγκόσμιο πόλεμο». Πρωτοεμφανίστηκε το 1906 και 
έκτοτε παρέμεινε στο προσκήνιο (πέθανε στην Αθήνα το 1941) γράφοντας 
περισσότερα απὀ 30 θεατρικά έργα, που παίχτηκαν απὀ ηθοποιούς όπως η Μ. 
Κοτοπούλη, η Κυβέλη, ο Αιµ. Βεάκηῆς, η Κ. Παξινού καιο Α. Μινωτής. 


Πιστός στην ελληνική παράδοση, ο Χορν προσέδωσε ωστόσο στα έργα του έναν 
πολύμορφο χαρακτήρα, καθώς δέχθηκε τις ευρωπαϊκές επιδράσεις απὀ τον 
ρεαλισμό, τον νατουραλισµμό αλλά και το σύγχρονο ψυχολογικό δράμα. 
Πρωτοπόρος, τολμηρός και προκλητικός δημιούργησε σκάνδαλο τόσο µε τον 
«Σέντζα» όσο και µε τη «Φλαντρώ», έργα που µετά το πρώτο τους ανέβασμα 
παρέμειναν για πολλά χρόνια στην αφάνεια. Συγκεκριµένα η πρεμιέρα του 
«Σέντζα» το 1925 απὀ τον θίασο Βεάκη-Νέζερ, δε βρήκε ανάλογη υποστήριξη 
απὀ το κοινό και δέκα ηµέρες µετά το έργο κατέβηκε΄. Κεντρικός ήρωας ήταν 
ένας ανίκανος άνδρας, που για να κρύψει το πρόβλημά του, κατέφευγε στη 


1 Χορν 1996, 245, 247-250. 

ΣΒλΛ. σχετικά Βουτουρής 1995, 247-248. 
ὃ Χορν 1992, 23. 

“Ἀπάθης 1995, 49. 

δηµιουργία ψευδών εντυπώσεων για τον ανδρισµό του. Όσο για τη «Φλαντρώ», 
που γράφτηκε για τη Μαρίκα Κοτοπούλη, αφορούσε σε µια ώριμη γυναίκα που 
επιθυμούσε τον νεαρὀ µε τον οποίο ήταν ερωτευμένη η κόρη τῆς, έργο που 
πρόβαλλε µε ιδιαίτερο τρόπο το καταπιεσµένο και ανικανοποίητο ερωτικό 
πάθος. 

Το «Φιντανάκι» είναι δραματικό έργο της αθηναϊκής γειτονιάς του μεσοπολέμου. 
Το θέµα είναι εμπνευσμένο από τα γεγονότα τῆς εν λόγω εποχής. Άλλωστε, οι 
οικονομικές όσο και οι κοινωνικές συνθήκες που επικρατούσαν, ὀχι µόνο στην 
Ελλάδα, αλλά σε όλη την Ευρώπη, (για παράδειγµα ο Α᾿ παγκόσμιος πόλεμος, η 
εκβιομηχάνιση), επηρέαζαν ουσιαστικά και ριζικά --εκτός των άλλων- τα 
πολιτιστικά δρώμενα». Ἡ Ελλάδα, επίσης, βίωσε τον εθνικό διχασµό µετά τη 
μικρασιατική καταστροφή, όπως και την απογοήτευση για τον µεγαλοϊδεατισμό 
καιτις εδαφικές τῆς διεκδικήσεις. Παράλληλα, η αστάθεια σε όλα τα επίπεδα της 
ζωής αποτέλεσε αιτία για οικονομικό μαρασμό, όπως και για σειρά αδιέξοδων 
πολιτικών επιλογών. Το αποτέλεσµα ήταν να αναδυθούν σηµαντικά εσωτερικά 
προβλήµατα, που κατέληξαν σε δικτατορίες αλλά και εμφύλιο σπαραγμµό». 


Ο νατουραλισμός-ρεαλισµός 

Το ρεύμα του νατουραλισμού-ρεαλισμού, όπως προαναφέρθηκε, αποτέλεσε 
βασικό σηµείο επίδρασης στους καλλιτέχνες της εποχής. Στον τοµέα της 
λογοτεχνίας εμφανίστηκαν νέες τάσεις, µε περισσότερους, εσωτερικούς 
µονόλογους, αλλά και έντονο κοινωνικό προβληματισμό’. Ὑπαρξιακές 
αναζητήσεις, καλλιτεχνικές απαγορεύσεις και πιέσεις υπό το καθεστώς της 
δικτατορίας σε ορισμένες περιόδους, αλλά και η ψυχική διάθεση των δημιουργών 
όσο και του θεατρικού κοινού της εποχής, διαμόρφωσαν το σκηνικό για τη 
δημιουργία του «αστικού ρεαλισμού». 

Πράγματι, οι συγγραφείς αυτής τῆς περιόδου προσπάθησαν να συνδυάσουν την 
ψυχολογία του ρομαντισμού, µε τη ρεαλιστική περιγραφή της αντικειμενικής 
πραγματικότητας και να κάνουν µια εγκυκλοπαιδική προσέγγισή της, 
αναζητώντας τα βαθιά κρυμμένα ανθρώπινα συναισθήματα και τα καθημερινά 
δράματα. Αντιδρώντας στις εξάρσεις της ρομαντικής φαντασίας, αποτύπωσαν 
φωτογραφικά τον κόσµο µε αµερόληπτη αντικειµενικότητα και ανεπιτήδευτο 
ύφος. Για αυτό και άντλησαν τα θέµατά τους από την καθημερινή, κοινωνική 
κυρίως ζωή και επέλεξαν µια απρόσωπη τεχνική γραφής. Όι ήρωες των 
ρεαλιστικών έργων δεν έχουν τίποτε το ηρωικό. Αντίθετα, είναι άνθρωποι 
συνηθισμένοι, μπλεγμένοι στα γρανάζια της καθημερινότητας, µε ό,τι ασήμαντο 
και τραγικό εμπεριέχει, άνθρωποι κοινοί, πάνω στους οποίους για πρώτη φορά 
στρέφει το βλέμμα της σοβαρά η λογοτεχνία. 

Ως βασικούς παράγοντες που διαμόρφωσαν τον νατουραλισµό, θα 
περιγράφαµετους εξής: 

α) την εκβιομηχάνιση, που µαζί της έφερε και ουσιαστικές κοινωνικές αλλαγές 
(ταξικές ανισότητες, ευμάρεια ανώτερων τάξεων, εξαθλίωση εργατικού και 


5δΓραμµματάς 2002, 153. 
όῬοαίοη 1996, 174. 
7Γραμματάς 2000, 156. 

αγροτικού πληθυσμού κ.λπ.), ανοίγοντας έτσι νέα πεδία προβληματισμού για 
τους συγγραφείς, 

β) την εξέλιξη της βιολογίας και περισσότερο τις δαρβινικές θεωρίες περί της 
καταγωγής και εξέλιξης του ανθρώπου, που οδήγησαν τους καλλιτέχνες σε 
ερμηνείες και περιγραφές της ζωώδης φύσης του ανθρώπου και 

Υγ) την επιστηµονική- ιατρική μεθοδολογία, όπως για παράδειγµα την 
Ψυχολογία, η οποία μεταφέρεται στη Λογοτεχνία µέσω της πειραµατικής 
μεθόδου, προκαλώντας τον συγγραφέα να ασχοληθεί µε το υλικό του, να 
πειραματιστεί µε αυτό και να παρακολουθεί αµέτοχος τους ήρωές του, πώς 
αντιδρούν και πώς συμπεριφέρονται ψυχολογικά ανάλογα µε την εξέλιξη του 
έργου. 

Οι συγκεκριμένες αρχές, καθώς και άλλα επιµέρους ζητήματα, όπως αυτά της 
κληρονομικότητας και της επιβίωσης του ισχυρότερου, άσκησαν σηµαντική 
επίδραση στην ανοιχτή σε νέα λογοτεχνικά ρεύματα «Νέα Σκηνή» του Κ. 
Χριστοµάνου και του Π. Χορν» . Ουσιαστικό ρόλο έπαιξε σε όλη αυτή την 
καλλιτεχνική διαµόρφωση και η μετακίνηση πληθυσμών από την επαρχία στην 
πόλη, οι οποίοι πέραν των υλικών αποκτηµάτων και των συνηθειών, έφεραν στο 
άστυ το πολιτισμικό τους υπόβαθρο. Η ζωή της πόλης, είναι ένας άλλος κόσμος 
µε βρωμιά, καταγώγια, πορνεία και φτωχογειτονιές». 

Οι εικόνες που αποτυπώνονται στο σκηνικό και τα πρόσωπα, μοιάζουν µε αυτές 
που περιγράφει ο Α. Τερζάκης στην κριτική που κάνει για το «φιντανάκι»: [...Η 
Πλάκα, η αυλή της, η κοινωνία τῆς..Οι ήρωες του έργου είναι «τύποι». Θα 
μπορούσε να τους παραστήσει κανείς µε µια µονάχη Λέξη, σαν ετικέτα. Η µεσίτρα, 
ο παραλής, το τσόκαρο, ο κουτσαβάκης, ο νοικοκύρης-άνθρωπος, η 
«προκομμµένη»...Έτσι όπως και η ηρωίδα του έργου είναι το Φιντανάκι. Πιστεύω 
ακράδαντα στην σημαντικότητα τέτοιων έργων, µέτριων κι αγνών, σε αντίθεση 
προς τα άλλα, τα διασκευασµένα επιτήδεια «εκ του γαλλικού». Στο υλικό των 
πρώτων βρίσκεται ασυνειδητοποίητος όλος το δυναµισµός ενός λαού παρθένου, όλο 
το υλικό εκείνο που θα αποτελέσει αύριο τη βάση της ηθικής του χειραφέτησης... [19 
Το Φιντανάκι ως έργο θεωρείται ότι πλησιάζει περισσότερο προς; το καθαρά 
νατουραλιστικό δράµα, που Λειτούργησε στον κοινωνικό χώρο εξαιτίας των 
πολυάριθμων παραστάσεών του, ως «επιτυχημένη πρωτευουσιάνικη ηθο- 


γραφία»"' 


Το φιντανάκι 

Στο «φιντανάκι», κάτω απὀ το επίχρισμα της «αθηναϊκής ηθογραφίας», 
βρίσκεται η δυναμική ενός οικογενειακού και κοινωνικού δράματος, από την 
οποία το έργο αντλεί όλη τη διαχρονική αξία και ζωντάνια του. Ωστόσο, θα 
πρέπει να αναφέρουμε ότι ο όρος ηθογραφία δεν αποτελεί επί της ουσίας 
θεατρικό είδος ενταγμένο στην κατηγοριοποίηση της ὁδραματουργίας, όπως η 


δΚοῄ]οτ 1998, 159. 

»Ρασιλείου 2008, 96. 

10 Τερζάκης ΆγΥγ. Το θέατρο. Η σαιζόν του Εθνικού, «Ο Κύκλος», χρ. Β΄ (1954), αρ. 10. 
Αναφέρεται στο Χορν 1992, 56. 

1 Τούχνερ 1984, 917-351. 

κωμωδία ή το ιστορικό δράµα, αλλά αποτελεί αναφορά στη δραματουργική 
θεματική παραγωγή της συγκεκριµένης εποχήςϊ. Ωστόσο, η αυλή ως κεντρική 
σκηνή του έργου είναι σύμβολο δραματουργίας, µε τον ίδιο τρόπο που αποτελεί 
σύμβολο ο βράχος του Καυκάσου στον Προμηθέα Δεσμώτη του Αισχύλου. Είναι 
εικονοποιηµένο σύμβολο «καταστάσεων και εννοιών άρρηκτα συνδεδεμένων µε το 
έργο στο οποίο κάνουν την εμφάνισή τους, διευκολύνοντας κατ’ αυτό τον τρόπο τη 
µνημµονική τους καταγραφή ως σημαίνοντα και δι αυτών την εὐκολη ανάκληση του 
έργου ως σημαινομένου»2Μ 

Ἡ απλή καθημερινή ιστορία της Τούλας και του κυρ-Αντώνη στη γραφική 
γειτονιά, μοιάζει να περιγράφει ένα µικρόκοσµο, συνηθισμένα περιστατικά µε 
τύπους λαϊκούς απὀ τη σκοπιά µιας φωτογραφικής απεικόνισης των ηθών. 
Μοιάζει επίσης να ρέπει προς το μελόδραμα, στοιχείο κληροδοτηµένο από τον 
19ο αιώνα, µε τους καλούς και κακούς σε θεµελιακή αντιπαράθεση, µε την 
ατιμασµένη κόρη και τον πικραµένο πατέρα, τη φτώχεια, την πορνεία, τον 
προδοµένο έρωτα. Όμως ο ΠΙ. Χορν ούτε στη φολκλορική επιφάνεια της αυλής 
στέκεται, ούτε την ηθικοπλαστική έκβαση του µελοδράµατος υπηρετεί. Δε 
λειτουργεί µε την επιθυµία του κοινού αισθήματος δικαίου και την ψευδαίσθηση 
ότι η διασαλεµένη τάξη τελικά θα αποκατασταθεί υπέρ των αθώων και τιµίων, 
του αδικηµένου και του θύματος. Το έργο είναι βαθύτερα ρεαλιστικό στον βαθµό 
που, ξεκινώντας απὀ µια κλειστή ανθρωπογεωγραφία, ἑανοίγεται χωρίς 
προκαταλήψεις προς τα κοινωνικά προβλήµατα, τις συγκρούσεις συµφερόντων 
και τις διαπροσωπικές αντιθέσεις, οι οποίες όχι απλώς δεν είναι εποχιακές, 
πρόσκαιρες, αλλά βρίσκονται σταθερά στη βάση της αστικής κοινωνίας και 
ιδεολογίας]. 

Κεντρικό σηµείο του συγκεκριμένου δράµατος αποτελεί η ηθική καταρράκωση 
των πρωταγωνιστών, που αποτελούν θύματα του κοινωνικού και οικονομικού 
μαρασμού. «Δε βαριέσαι, ο µισθός τιποτένιος. Τα τυχερά πότε είναι και πότε δεν 
είναι ... τι τα θες δεν είµαστε τυχεροί», είναι τα λόγια του κυρ- Αντώνη για την 
κακοτυχία που κατατρέχει τους μεροκαματιάρηδες τῆς αυλής, λόγια που ο Χορν 
χρησιμοποιεί για να τονίσει την οικονομική ανέχεια που τους διακρίνει. «Τόσες 
χιλιάδες περνάνε από τα χέρια σου. Ποιος έχει το μέλι στα δάκτυλά του και δεν το 
γλύφει;». Αυτά είναι τα λόγια της Φρόσως, απὀ την άλλη πλευρά, λόγια που 
αποτελούν χαρακτηριστική εικόνα, της χαμένης ηθικής, της παρακμής των 
αξιών, απὀ πεινασμένους -υλικά και πνευµατικά- ταλαίπωρους ανθρώπους. 
Ανθρώπους που έχουν παραμερίσει τις ατομικές -κάθε είδους- αναστολές, 
προκειµένου να ζήσουν το ελάχιστα ευτυχέστερο, πέρα από την καθημερινή 
αθλιότητα που τους σκοτώνει. 

Δεν ὠραιοποιεί ο Π. Χορν τα γεγονότα. Αντίθετα, τα παρουσιάζει µε ιδιαίτερο 
ρεαλισμό, παρουσιάζει συναισθηµατικές εξάρσεις που προβάλλουν την οδύνη 
µε έντονο τρόπο, καθώς οι πρωταγωνιστές του αργά ή γρήγορα, θα 
ακολουθήσουν την άτυχη κατά τα λόγια του κυρ-Αντώνη µοίρατους. 


2 ΤΓραμματάς 2002, 160. 
19ΤΓραμματάς 2014, 58. 
ἸΓραμματάς 2002, 152. 

Χρησιμοποιεί στα έργα του τη δημοτική µε χαρακτηριστικό τρόπο. Αναφέρεται 
µε λαϊκές εκφράσεις, όπως η φράση του Γιάγκου: «Σιλάνς, μωρή» και η 
απάντηση της Φρόσως: «Σιλάνσης είσαι και φένεσαι!», Με αυτόν τον τρόπο 
καταφέρνει την δια του λόγου καταγραφή τῆς πνευματικής καλλιέργειας, όπως 
και την προβολή τῆς κοινωνικής και αισθητικής συμπεριφοράς τῆς εποχής. ΗΠ 
γραφή του βρέθηκε, αρκετές φορές, σε αντιπαράθεση µε το πνεύμα άλλων 
θεατρικών συγγραφέων τῆς εποχής, όμως «η γλώσσα του διαθέτει µια 
αξιοθαύμαστη ακρίβεια», υφολογικά αξιοσημείωτη! που αποτελεί ορόσημο για 
το ελληνικό θέατρο!ὀ. 

Η τάση που επικρατούσε ήταν η συγγραφή έργων µε πιο απλά λόγια όσο και πιο 
ανάλαφρη θεματολογία, εστιάζοντας στην παράδοση και την αναφορά στα 
ελληνικά ήθη και έθιμα”. Αν και λογοτέχνης µε ιδιαίτερη καλλιέργεια, ο Χορν 
είχε επιλέξει -όπως ανέφερε και ο ίδιος- µια κατάσταση γλωσσικής ἐλευθερίας ή 
αναρχίας]δ, χωρίς να νοιάζεται ιδιαίτερα για την κοινωνική κριτική. Διαφαίνεται 
ότι µε τον λόγο του, τις φράσεις που χρησιμοποιούσε, επιθυμούσε την προβολή 
των χαρακτήρων των έργων του µε αυθεντικό τρόπο, χωρίς ηθικούς φραγμούς 
και καλλιτεχνικές αναστολές. Η πραγματικότητα και η γνήσια καταγραφή της 
είναι το ζητούμενο και εκεί είχε στραμμένο προφανώς το ενδιαφέρον του ο Χορν. 


Η Τούλα, το κεντρικό πρόσωπο 

Είναι ιδιαίτερο το σηµείο όπου ο κυρ-Αντώνης λέει στην κόρη του την Τούλα πως 
είναι η μοναδική του παρηγοριά. Η Τούλα είναι αγνή κόρη ενός φτωχού, αλλά 
τίµιου πατέρα. Αποτελεί το πρόσωπο της αυλής που σε αντίθεση µε το 
κουτσαβάκι τον Γιάγκο, αντιστέκεται ή εκπροσωπεί θα λέγαμε την αγνότητα, 
την ηθική, της πάλαι ποτέ ρομαντικής εποχής. «Έχω φυλάξει από κάτι που 
έραψα... Πάρε το αφού έχεις ανάγκη.» Σε αυτούς τους κόσμους που η Τούλα ζει 
στα όνειρά τῆς, υφίσταται ακόµα η αγάπη, η αφιέρωση. Υπάρχει ο πρίγκιπας του 
παραμυθιού και το όνειρο κάθε κοπέλας τῆς φτωχογειτονιάς, που θέλει να το 
ζήσει έξω από τα βρωμόνερα της αυλής και τους µίζερους καυγάδες των 
άνεργων ενοίκων της «πρέπει, θέλει δε θέλει η µάνα µου να µε πάρεις και να 
φύγουμε από δω µέσα» λέει στον Γιάγκο. Είναι µια εικόνα που, αργά ή γρήγορα, 
θα αποδειχθεί ουτοπική. «Στην ποδιά µου Θα στο προσφέρω να το ξεφλουδίσεις 
γιατί σε ξέρω για ασίκη», λέει η Κατίνα η παλιά πόρνη της αυλής στον 
Γιαβρούση, τον τύπο που επιβουλεύεται την Τούλα. Είναι χαρακτηριστικές 
καταστάσεις αστικού ρεαλισμού, που µε απλό και σαφή τρόπο παρουσιάζουν 
την προκαθορισμένη πορεία των πρωταγωνιστών. Μια ανάλογη εικόνα 
χρησιμοποιεί -ἂν και χρονικά θα αναφερθούμε σε ελάχιστες δεκαετίες 
αργότερα- καθώς τα ήθη και οι προσδοκίες παραμένουν ανάλογες στις φτωχο- 
γειτονιές της Αθήνας, ο γιος του ΤΙ. Χορν, Δημήτρης Χορν στο έργο «Οδός 
Ονείρων». Στο ανάτυπο του έργου παρουσιάζει τη μουσική και τους στίχους του 
Μάνου Χατζιδάκι, ως εξής: «Αυτή η γειτονιά είναι για όλους µας ένα κλουβί, 
κανείς δε ζει αληθινά αυτό που θα ήθελε να ζει, γιατί το όνειρο είναι µια στιγµή 


1ΣΓεωργουσόπουλος, 1989. 
1 Σπάθης 1985, 43. 

7 ΤΓραμματάς, 2002, 162. 

15 Χορν 1992, 27. 

και όλες οι άλλες οι στιγμές απελπισία. Μέσα σε αυτή τη γειτονιά γεννιόμαστε, 
ζούμε και πεθαίνουµε, µαζί µε εµάς και τα όνειρά µας, µαζί µε εμάς και τα παιδιά 
μας... 5. 

Με την ίδια σκηνή περιγράφεται το μοιραίο φινάλε και στο «φιντανάκι», καθώς η 
Τούλα έχει πάρει το δρόµο της τελικά µε τον Γιαβρούση: (ο κυρ Αντώνης πέφτει 
αποκαμωμµένος σε µια καρέκλα, ακουμπάει το κεφάλι του στο τραπέζι και αφήνει 
την τελευταία του πνοή), οι γυναίκες ξαφνιάζονται. Με τον φυσικό θάνατο του 
πατέρα και τον ηθικό θάνατο της Τούλας, που οδηγείται στην πορνεία, 
ολοκληρώνεται η τελευταία πράξη και η αυλαία κλείνει. 


Παραστασιογραφία 

Το έργο ανέβηκε για πρώτη φορά στις 17 Σεπτεµβρίου 1921 απὀ τον θίασο της 
Κυβέλης. Το 1933, το έργο ανέβηκε στο Εθνικό θέατρο σε σκηνοθεσία του ϱ. 
Πολίτη. Εκτός απὀ την ελληνική εκδοχή του το έργο μεταφράστηκε στην 
Τουρκική και το 1938 ανέβηκε στο Δημοτικό Θέατρο της Κωνσταντινούπολης. Το 
194/ διασκευάστηκε σε οπερέτα, τη μουσική τῆς οποίας έγραψε ο Μ. Κατριβάνος. 
Είναι φυσιολογικό, λοιπόν, ότι έγινε και κινηματογραφική ταινία το 1955, σε 
σκηνοθεσία του Ιάσονα Νόβακ, µε ηθοποιούς τον Ορέστη Μακρή την Γκέλυ 
Μαυροπούλου, τον Χρ. Τσαγανέα και άλλους. Για τη συνολική παρουσία του 
έργου, σε θεατρικές σκηνές σε εθνικό επίπεδο έχουν καταγραφεί από το 
ΔΗ.ΠΕ.ΘΙ τουλάχιστον 37 παραστάσεις έως το 1999, στις οποίες θα πρέπει να 
προστεθούν η ραδιοφωνική παραγωγή του έργου απὀ την ΕΡΤ το 1977, σε 
ραδιοσκηνοθεσία του Κ. Κροντηρά καιη τηλεοπτική παραγωγή της ΕΡΤ 1, επίσης 
το 1977,σε σκηνοθεσία του ΕΠ. Γλυκοφρύδη2 


Επίλογος 

πο θεατρικό έργο που διερευνήθηκε, επιδιώχθηκε µια προσέγγιση της 
νεοαστικής ηθογραφίας του μεσοπολέμου βάσει των κοινωνικών και 
πολιτιστικών χαρακτηριστικών των οποίων προέκυψαν. Είναι ένα γεγονός που 
συμβαίνει στις περιόδους των μεγάλων πολεμικών συρράξεων και κοινωνικών 
αναταραχών. Στην ελληνική πραγματικότητα µιας ταραγµένης ιστορικά 
εποχής, η τέχνη του θεάτρου έχει να παρουσιάσει σηµαντικά έργα, τα οποία 
σφράγισαν µε τον τρόπο τους τη συγκεκριμένη περίοδο και έγιναν πολύτιμη 
παρακαταθήκη γιατις επόμενες γενιές των θεατρικών καλλιτεχνών. 

